Acesta va fi primul album country al reginei R'n'B-ului, inspirat de Texasul său natal.
Beyoncé va lansa vineri, la miezul nopţii (04.00 ora României), "Cowboy Carter", actul II al trilogiei sale "Renaissance". Single-ul "Texas Hold 'Em"deja are succes și a transformat-o pe artistă în prima cântăreață de culoare care a intrat în topurile muzicale country din SUA.
Succesul său schimbă lumea muzicii contry dominată până acum de muzicieni albi şi conservatori.
Beyoncé este în prezent cea mai de succes artistă din istoria premiilor Grammy. Are 32 de premii în palmares dar niciunul la categoria "Albumul anului".
Însă speranțele sunt mari pentru "Cowboy Carter", pe care sunt incluse un cover al hitului "Jolene" al îndrăgitei artiste Dolly Parton și o colaborare cu legendarul Willie Nelson, scrie The Hollywood Reporter.
Tracklist-ul a fost publicat pe pagina de Instagram a cântăreței Beyonce.
Cele mai recente single-uri, "16 Carriages" și "Texas Hold 'Em" vor fi incluse de asemenea pe noul material discografic despre care artista a spus că "nu este un album country, este un album Beyoncé."